
KUR TAI... 


Žinai, vaikeli, aukštą kalną? 
Gražiais medeliais jis žaliuoja, 
Aplink ji miesto bokštų bokštai, 
Šalia plati Neris vingiuoja. 


Kur tai? Sakyki man, vaikuti! 
Kurioj šaly tat gali būti? 

— Tai Vilniuj! Vilniuj! Visi žino, 
Tai Vilniaus mieste Gedimino. 


Žinai, vaikeli, aukštą kalną? 
Jame sena pilis garsinga, 
Ji išdidžiai padangėn žvelasi 
Ir mini praeiti didingą. 
Kur tai? Sakyki man, vaikuti! 
Kurioj šaly tat gali būti? 
— Tai Vilniuj! Vilniuj! Visi žino, 
Tai Vilniaus mieste Gedimino. 


K. Tėma. 


(01010) 

TELEFONAS 


Kartą i Jonelio tėvelių kiemą 
užsuko laiškanešis ir įteikė tėveliui 
pakvietimą nuvykti pašto istaigon 
ir pakalbėti su Vilniumi per tele- 
foną. Pakvietime buvo pasakyta, 
kad pasikalbėti bus galima 16 va- 
landą, arba 4 valandą popiet. Laiška- 
nešis dar paaiškino, kad tėvelio 
pažistamasis Vilniuje (jis nežinojo, 
kad Vilniuje gyvena Jonelio dėdė) 
per telefoną prašęs jų paštą pa- 
kviesti tėvelį 16 valandai, kad ga- 
lėtų pasikalbėti svarbiu reikalu; tas 
tėvelio pažistamasis tą valandą taip 
pat turėsiąs ateiti i Vilniaus paštą 
ir laukti tėvelio, bepradedančio 
kalbėti per telefoną, ir todėl nega- 
lima pasivėluoti. 

Laiko liko nedaug. Tėvelis pra- 
dėjo rengtis miestelin. Jonelis irgi 
pasiprašė paimti ir ji. Tėvelis iš 
pradžių nenorėjęs, bet vėliau su- 
tikęs. „Gal ir reikės man skubiai 
vykti Vilniun, tai Jonelis apie tai 


sugrįžęs praneš motinai“, — pagal- 
vojo jis ir liepė jam taip pat 
ruoštis. 


Netrukus Jonelis ėjo greta tė- 
velio pažįstamuoju keliu. Jis neiš- 
kentė nepaklausęs, kas per prie- 
taisas tas telefonas. 

— Per telefoną, Joneli, galima 
pakalbėti su kitu, nors jis būtų ir 
už keliasdešimt kilometrų, — pra- 
dėjo aiškinti tėvelis. 

— O, matai, tėveli, kad per 
vielas eina žmonių balsas, jei ga- 
lima susikalbėti. 

— Ne, vaikeli, balsas vielomis 
neina, bėga tik elektra, kuri suju- 
dina telefonuose plokščias skarde- 
les ir perduoda per jas žmonių 
balsą, dainavimą, muziką... 

— Kaip visa tai darosi? — pa- 
klausė Jonelis. 


— Dabar dar tu viso nesuprasi,: 


reikia daugiau pasimokyti, 
kyklose apie tai sužinosi. 


mo- 


Jonelis po to nurimo. Netru- 
kus jiedu buvo jau miestelyje ir 
pašto įstaigoje. Tėvelis parodė 
valdininkui pakvietimą. Sis ji paėmė 
į rankas, pažiūrėjo i ji, paskui i 
laikrodi. Kai laikrodis išmušė ke- 
turias, valdininkas priėjo prie keisto 
prietaiso, kuris buvo prikaltas prie 
sienos, nusikabino išriestą vamz- 
deli, vieną jo galą prisidėjo prie 
ausies, kad kitas būtų netoli lūpų; 
kita ranka jis pasuko už išsikišu- 
sios rankenėlės. Pasigirdo skam- 
bučio balsas, — tai valdininkas kvie- 
tė atsiliepti Vilnių... 


Po kiek laiko ir vėl suskambėjo, 
nors valdininkas anos rankenėlės 
nejudino; tai atsiliepė iš Vilniaus. 
Valdininkas pradėjo su kažkuo 
kalbėti, — ir pakvietė tėveli prie 
telefono. Tėvelis taip pat prisidėjo 
vamzdelį prie ausies ir klausė. Jo- 
nelis matė, kaip tėvelio veidas balo, 
keitėsi, ir išgirdo tėvelio pasiža- 
dėjimą tuojau atvykti Vilniun. Po 
to tėvelis pakabino vamzdelį, atsi- 
sveikino su valdininku ir išėjo iš 
pašto įstaigos. 

— Joneli, — tarė tėvelis, — dė- 
dienė sunkiai susirgo ir dėdė pra- 
šo manęs atvažiuoti Vilniun jo pa- 
vaduoti jo darbuose. Aš tuojau 
vyksiu pas dėdę, o tu bėk namo 
ir apie tai pasakyk mamytei. 


— Gerai, — atsakė Jonelis ir 
atsisveikino su tėveliu, kuris nuėjo 
i netoli esamą geležinkelio stotį. 
Eidamas jis galvojo apie telefoną, 
apie tėvelio nelauktą kelionę, apie 
gerosios dėdienės ligą. Nejauku 
jam buvo. 


Vėliau jis sužinojo, kad mie- 
stuose esama dar ir kitaip įtaisytų 
telefonų ir kad žmonės ten gali 
susikalbėti iš savo butų, visai ne- 
išeidami į pašto įstaigą. 


„Nr 6 


VARPELIS 86 


Smagus pavasaris::: 


Rudis ir Rainiukas 


- Urr, urr, — urščia iš- 
kišes dantis Rudis ant Rai- 
niuko. — Nesiartink: ikąsiu. 


Hi Spiaudo kati- 
nėlis Rainiukas. — Neik prie 
manes, nes akis išdraskysiu. 

u gerai žinai, kokius turiu aš- 
trius nagelius... 


Taip nuo ryto iki vakaro 
kasdieną riejasi šuo su kati- 
„nėliu. Nusibodo nuolatinis jų 
priovimasis šeimininkei. Grie- 


bė kartą šeimininkė didelę 
šluotą ir išvijo juos abudu 
lankan. 

Rudis, pagautas baimės, 
paspaudė uodegą tarp kojų ir 
nudūlino laukan. Rainiukas 


peršoko per tvorą ir, ūsus 


kraipydamas, nustriksėjo i ki- 
tą pusę lauko. 

Nubėgo jiedu toli nuo na- 
mu. Bastėsi per visą dieną 
lauke ir miške. Pavakariais 
netikėtai susitiko jiedu miške. 
Abudu pavargę, išalkę. Rudis 
netgi apraišęs. 

— Ki, ai, Raineli mielas, — 
skundžiasi Rudis maloniu bal- 
seliu. —Nieko neėdžiau ir ko- 
jytę man skauda. Bus blogai 
su mumis! 

Katinėlis jam atsako: 

— Susitaikykime ir grįž- 
kime pas šeimininkę, gal ji 
priims. 

Padavė viens kitam kojy- 
tes ir, kaip geriausi draugai, 
grižo namo. M. č. 


84 
Beždžionė 


Beždžionė yra mačiusi, kad 
žmonės akinius nešioja, bet 
kuriam reikalui jie taip daro, 
jinai visai to nežinojo. 

Kažkas pasakė jai: „Girdi, 
gudrus yra tai išradimas. Tie 
okiniai užtenka užsidėti, kad ir 
ant nosies, ir tuojau ga- 
lėsi pamatyti, kas knygose yra 
rašyta, kas laikrašty arba pla- 
katuose, kurie ant sienos iš- 
kabinti. 

Netrukus nutarė sau mūsų 
beždžionė akinius nusipirkti. 
Nuėjo artiman miestelin ir ten 
ji įsigijo akinių du desėtku. 

Tuojau vartoti juos pradėjo. 


VAPPELES 


| 

ir akiniai 


Paeiliui ji ant nosies aki- 
nius sukabinėjo, bet iš knygos. 
vis tiek skaityti nemokėjo. 

Su akiniais juokus beždžio- 
nė tvėrė: apuostė juos, aplaižė, 
ant uodegos suvėrė, o skaity- 
mas taip sekės jai, kaip iš 
akmens. 

Ir didis apmaudas tą apė- 
mė beždžionę, kad akinius ji 
tuos sudaužė iš piktumo. 

O iš nupasakotos čia isto- 
rijos seka išvada tokia: neuž- 
tenka akiniai turėti, bet reikia 
dar skaityt mokėti. 


Vakaro varpai 


Pasirodė senis mėnuo, 
paukščiai jau nutilo, 

iš visur į dangų maldos 
tyliai tyliai kilo. 


Žmonės, sunkiai nusidirbe. 


rengiasi užsnusti, 


o tamsiam danguj žvaigždutės 


` pradeda pabusti. 


Ir paukšteliai vakarėlį 
ant šakelių snaudžia... 
— Din-dan, din-dan... vario varpas 
poteriams jau gaudžia. 


Nu 


gar, 


ANET aa! Nano BNS 

Svarumo prieteliai 


Šluota, šepetys, muilas . | ŠEPETYS: 
Ir šukos raginės Aš esu toks šepetys, 
Kartais tarp savęs karštas Niekam nieko netrukdau, 


Kartais dirbu, kaip arklys, 


Padaro imtynes. 
Smėlį, dulkes nuvalau. 


ŠLUOTA: ŠUKOS; 
Esu šluota aš iš kampo Aš smėlio, dulkių nevalau, 
Ir po pirkią aš sukuos, Aš ir pirkios nešluoju, 
Visi mane spardo, tampo, Tik puikiai galvas sutvarkau 
Bet aš dirbu ir džiaugiuos. Ir plaukelius šukuoju. 
MUILAS: 


Kaip jie smarkiai baras, riejas, 

Kaip jie girias savimi. 

Aš, kai dirbu, putos liejas, 

Vanduo eina vilnimi. 

Taip, jūs esat gan geručiai, 

Bet aš už visus geriausias: 

Mane myli ir mažučiai, — 

Žino jie, kad aš švariausias. M. Č. 


MA 


Visur gera, namie geriausia 

Gražutis ir Rainutis 


Vienoje šeimoje buvo ma- 
žas berniukas, vardu Gražutis. 

Gražutis visą laiką pralei- 
džia bėgiodamas tai pirkion, 
tai oran, vis ieškodamas sau 
naujų žaislų. Apie žaislus gal- 
vą suka, o apie save apsidai- 
ryti nė nemano. Plaukai ant 
galvos sutaršyti, burna nežinia 
kada prausta, rankos juodos, 
kaip kaminkrėčio, o ant ko- 
jų — tai kas vakaras gaidžiai 
nutūpę vakarinę maldą gieda. 

Berniukas vikrus ir gra- 
žus —jo ir vardas Gražutis,— 
bet gaila, kad nešvarus. Ant 
kiekvieno daikto, kurį pavarto 
savo rankutėmis, palieka dide- 
les juodas dėmes. 

Geras Gražutis, tik jis prau- 
stis nemėgsta. Tur būt, strei- 
kuoja prieš vandenį ir muilą. 

Gražutis turi ir katinėli Rai- 
nuti.  Rainutis labai švarutis. 
Tupi Rainutis prie krosnies ir 
laižo tai vieną, tai kitą savo 
kojytę. Prausiasi ilgai. Prausia 
kojas, — prausia snukutį — 
prausia ir visą galvutę. Nori 
būti labai švarus, nes nemėg- 
sta apsileisti. 

Kartą tupi Rainutis ir su 
pasigailėjimu žiūri į Gražutį. 
Liūdna Rainučiui pasidarė, kad 
taip dažnai tenka jam žaisti 
su tokiu nešvariu Gražučiu. 
Po kiekvieno tokio žaidimo jo 


plaukeliai sutepti. Toks Gra- 


žučio elgesys jam labai nepa- 


tiko. 

—- Išmokinsiu ji praustis, — 
kartą galvoja katinėlis.—Dau- 
giau jau nesutepdinės man 
plaukelių. 

Sumanė Rainutis ir ėmėsi 
darbo... 

Štai miega Gražutis. Labai 
tykiai prisiartino prie jo Rai- 
nutis ir pritūpė. Palaižė savo 
kojytę ir dailiai nuprausė Gra- 
žučiui veideli. Ausis irgi apžiū- 
rėjo ir išvalė. Paskui nageliais 
sušukavo ant galvelės plaukus 
ir rengėsi Gražučio kojas maz- 
goti, bet staiga Gražutis pa- 
budo. Jis pastebėjo, kad kati- 
nėlis ji prausia, ir labai susi- 
gėdo. 

Šoko Gražutis iš lovos, 
pribėgo prie veidrodžio ir ėmė 
žiūrėti, kaip jis atrodo po to- 
kios pirties. Labai jam patiko 
švarus veidas ir sušukuoti 
plaukai. Daugiau, Gražutis ne- 
laukė, kada jį katinėlis praus, 
bet pats kas rytas prausdavosi 
rankutes, burną ir visą galvu- 
te, o vakarais kojytes. Po to 
gaidžių jau ant savo kojų ne- 
bematė. Visi labai pamilo Gra- 
žuti, nes jis, iš tikrųjų, nuo to 
laiko jau buvo Gražutis. 

M. Č. 


Ci 

Brangusis žiedas 


Iškeliavo vienas žmogelis 
dar prieš karą Amerikon. Jis 
ten vedė, susilaukė sūnelio ir 
besidarbuodamas pralobo. Kar- 
tą ir sako savo žmonai: 

— Labai aš išsiilgau savų- 
jų ir gimtojo krašto. Aš ma- 
nau, kad ir tu, vargšele, taip 
pat norėtum savuosius aplan- 
kyti. Tad pasiimkime Jonelį ir 
važiuokime aplankyti gimines 
ir pažistamuosius. 

Žmona mielai sutiko. 


matė su tavimi, tėveli, ir ne- 
nori meiliau nė pasisveikinti. 

— Palauk, jie tuojau bus 
kitokie, — taip pat pašnibždo- 
mis atsakė ir tėvas. 

Išsiėmė + jis iš kišeniaus 
brangujį žiedą ir užsimovė ant 
piršto. Pamatė tai giminaičiai, 
nušvito jų veidai, apstojo jie 
tėvą ir vaiką ir pradėjo jų 


rankas spausti, apkabinėti, bu- 
čiuoti, atsiprašinėti. Kiekvienas 


Sėdo jie visi laivan ir nu- 
„plaukė tėviškėn. 
Po dviejų savaičių bu- 


vo jie jau savo gimtajame 


miestelyje. Žmogelis, pa- 
siėmęs tik sūnų, atėjo savo 
pažistamojo kieman. O 
pas ši buvo nemaža sve- 
čių — kėlė savo dukters 
krikštynas. Žmogelis atėjo 
paprastais drabužiais apsirė- 


des, sūneli už rankos ves- 
damas. 

Jo giminės ir pažistamieji 
sutiko jį šaltai. Mat, kai jie 


Pamatė žmogelįi prastai apsi- 
rėdžiusi, šitaip pagalvojo: „ELL 
būt giminaitis mūsų pinigų ne- 


turi; koks išvažiavo, toks ir 
grižta < Ir nenoriai su juo svei- 
kinosi. 


Nustebo Jonelis dėl tokio 


priėmimo ir sako pašnibždo- 
mis tėveliui: 


— Negeri 
giminaičiai. 


žmonės mūsų 
Tiek metų nesi- 


jų prašė pas juos atvažiuoti, 
paviešėti. 

Jonelis ir vėl nustebo. 

— Tur būt, tėveli, šis tavo 
žiedas užkerėtas, kad taip pa- 
kitėjo šie žmonės? 

— Ne, vaikeli! Jie tik gal- 
vojo, kad aš esu. visai varg- 
šas ir atėjau pas juos pagal- 
bos prašyti. O kai pamatė 
brangųjį žiedą ir suprato, kad 


aš esu turtingas ir dar išgaliu 


ne vieną apdovanoti, tuojau 
pasikeitė. Turtas jiems už vis 
brangiausias. 

Stipruolis 
Gyveno sau žmogelis. Ne per matęs iš tikrųjų karališką karietą, 


gudrus, ne per kvailas, tačiau daž- 
nai savo kaimynų pajuokiamas. 

Kartą sėdėjo šis žmogelis už 
stalo savo grįčioje. Buvo karšta va- 
saros diena. Ant stalo vaikščiojo 
nemažas būrelis musių. Nieko ne- 
galvodamas, mostelėjo jis ranka... 
Žiūri — jo rankoje dešimts negyvų 
musių. Susi mąstė. 

— Kaip tai, — mano, - vienu ran- 
kos mostelėjimu dešimts gyvybių 
užmušiau! Tai nepaprastas rankos 
stiprumas. Ir ašiki šiol šito neži- 
nojau! Juk aš daug ką galiu pada- 
ryti su tokia stiprybe. Palauk, — 
tarė sau pagalvojęs, — įau žinau, 
ką padarysiu. 

Pasiėmė didelę lentą, gražiai ją 
nudažė ir išrašė joje: Esu didžiau- 
sias stipruolis; vienu rankos mo- 
stelėjimu užmušu dešimtį gyvybių! 
Paskiau užsidėjo ją ant nugaros ir 
eina per sodžių. 

Subėgo daug sodžiaus vaikų ir 
vaikėzų, visi skaito ir juokiasi, pil- 
vus susiimdami. Dargi vyresnieji 
kaimynai ūsus sukdami juokės. O 
jis eina sau su lenta, kaip su ko- 
kia iškaba. 

Ejo, ėjo. Galop pavargo ir at- 
sigulė pakelėje pasilsėti. Begulėda- 
mas ir užmigo. 

Važiavo pro šalį karalius. Žiū- 
ri — žmogus su lenta guli. Liepė 
vežikui pažiūrėti. 

— Šviesiausias karaliau,— sako 
sugrįžęs vežikas. — tenai guli žmo- 
gus su lenta, o lentoje parašyta 
„Esu didžiausias stipruolis: vienu 
rankos mostelėjimu užmušu dešimts 
gyvybių“. 

Karalius nudžiugo tokia žinia ir 
liepė tą žmogų atvesti pas save. 

— Kelk, žmogau: tave karalius 
reikalauja, — pažadino vežikas. 

mogelis, pakėlęs galvą ir pa- 


labai persigando. 

— Tai vis ta lenta..., — pama- 
nė, — bus blogai. 

Karalius klausia: 

— Pasakyk, žmogau, ar, iš tik- 
rųjų, tu toks stiprus esi, kaip tavo 
lentoje parašyta? 

— Taip, šviesiausias karaliau, — 
atsakė žmogelis drebėdamas. 

— Tai gerai, man toks žmogus 
yra labai reikalingas. Sėsk, miela- 
sai, mano karieton! Važiuosi pas 
mane. 

Čia jau ir visos gyslos žmoge- 
liui užmirė, 

— Prapuoliau, — sudejavo. 

— Bet nieko nepadarysi, reikė- 
jo važiuoti. 

Karalius, parsivežęs tą žŽmogelį, 
per tris dienas kuo meiliausiai ir 
kuo puikiausiai jį vaišino kuo gar- 
džiausiais valgiais. Ketvirtą dieną 
sako: | 

— Zinai, mano mielas, turiu 
prie tavęs prašymą. Jei jį išpildysi, 
duosiu dovanų dvarą, o jei ne, liep- 
siu mirtimi nubausti. Turiu turtingą 
ir didelį šilą, bet į jį niekas negali 
ieiti, nes ten gyvena du milžinai, 
kurie kiekvieną užmuša, kas tan ši- 
lan įžengia. Būk toks geras, nukauk 
tuos milžinus. 

Išgirdęs tokius Karaliai žodžius, 
mūsų žmogelis labai persigando. 
Bet turėjo sutikti. 

— Kokio ginklo reikalauji?—pa- 
klausė nudžiugęs karalius. 

— Aštraus kardo. 

Davė jau geriausią kardą, paso- 
dino karieton, nuvežė prie šilo ir 
paleido. 

— Ryt, — sako karalius atsi- 
sveikindamas, — ateik į tą pačią 
vietą, aš atvažiuosiu tavęs parsi- 
vežti. 

Eina žmogelis šilu, žvalgosi. Pa- 
galiau priėjo aikštelę. Įlipo į auks- 

čiausią medį ir laukia. Staiga išgir- 
do smarkų bildesiį 
Žiūri — ateina du milžinai, 
„ dumėlis, o aukštumėlis, 

galvos per medžius matyti. 
aikštelę sustojo. 

— Puiki aikštelė, — sako vie- 
nas, — man ji patinka. 

—(Giulkime pasilsėti, nes nuo kar- 
ščio labai pavargau. 

Ir atsigulė. 

Po valandėlės užknarkė, 
miško šakos drebėti pradėjo. 

Sėdi medyje mūsų stipruolis ir 
galvoja, kas čia jam daryti, kaip iš 
nelaimės išsisukti. Pagaliau sugal- 
vojo. 

Išlipo iš medžio, pririnko šlam- 
štų, purvų, užlipo vienam milžinui 
ant krūtinės ir viską sukrovė. [lipo 
vėl į medį ir laukia, kas toliau bus. 

Netrukus pabudo tas milžinas, 
kuriam krūtinė buvo apkrauta. Pa- 
budęs kad šoko, kad supyko, kad 
suriko, dargi žemė sudrebėjo. Pa- 
‘Skui spyrė iš visų jėgų savo drau- 
gui. 

— Kam tu mane purvais apdrab- 
stei, — sušuko. 

Pasikėlė antrasis milžinas ir, nie- 
ko nelaukdamas, trenkė kumščia 
ausin savo draugui. Prasidėjo bai- 
siausios grumtynės. Vienas kitą 
mušė tai didžiausiais akmenimis, 
tai nulaužta šaka, tai išrautu me- 
džiu. Pagaliau stvėrė vienas kitą 
glėbin, draskė, plėšė, smaugė. Vienas 
jų pasirodė kiek silpnesnis ir, jėgų 
netekęs, krito žemėn negyvas, o 
antras iš nuovargio suglebo ir už- 
migo. 

„Tuomet žmogelis išlipo iš me- 
džio ir kardu nukirto miegančiam, 
Vos gyvam milžinui galvą. 

„Kitą dieną nuėjo jis į su- 
kalbėtą vietą, kur rado karalių be- 
Tarkiantį su karieta. 

— Na, ką, mano mielasai? — 
klasia karalius. 

— A nieko, —atsako mūsų žmo- 


o di- 
dargi jų 
Priėje 


dargi 


ir braškėjimą. 

gelis, — milžinus užmušiau ir čia 
atėjau, nors darbo turėjau nemaža... . 
tegu juos bala tuos milžinus, ne- 
menki iš jų stipruoliai buvo. 

Išg'rdęs tai, karalius dargi del- 
nais suplojo iš džiaugsmo. 

— Užmušei milžinus! Argi ga- 
li būti! Parodyk bent, susimilda- 
mas, kaip jie atrodo. 

Atvedė stipruolis karalių prie 
negyvų milžinų ir sako: 

— Žiūrėk, šviesiausias karaliau, 
kiek darbo su jais turėjau: kiek 
medžių turėjau išrauti ir kiek duo- 
bių išrausti, kol juos nugalėjau. 

Karalius parsivežė žmogelį rū- 
muosna ir iškilmingai vaišino ji 
per tris dienas. Ketvirtą dieną sako: 

— Žinai, mano mielasai? Aš 
turiu kitą, bet dar turtingesnį šilą. 
Tik niekas į jį negali įeiti, nes ten 
gyvena trys baisūs tigrai. Kas tik 
i tą šilą įeina, tuoj jie sudrasko. Būk 
toks malonus, nukankink tuos tig- 
rus. Jei išpildysi mano įsakymą, 
dovanosiu tau trečdalį savo kara- 
lystės, o jei ne, liepsiu galvą nu- 
kirsti. , 

Ir vėi mūsų stipruolis nuliū- 
do. Tačiau turėjo sutikti. Dabar 
karalius nuvežė jį prie kito šilo ir 
paleido. 

Eina šilu ir galvoja: 

— Pirmą kartą man pavyko, 
bet dabar tur būt bus galas. 

Beeidamas, užėjo pirkelę, kuri 
stovėjo gražioj aikštelėj. Eina į 
pirkelę—gyvos dvasios niekur nė- 
ra. — Žiūri — pirkios asloje gele- 
žinės durys. Atidaro duris, o ten 
giliausios rūsys. 

— Pasitaisysiu, — mano sau,— 
guolį ir pamiegosiu, tik eisiu atsi- 
nešti samanų. 

Vos suskubo išeiti iš pirkelės, 
žiūri — atbėga, atūžia jos pėdomis 
trys baisūs tigrai. Jis atgal į pirkelę, 
bet nebesuskubo įbėgti rūsin, tik 
užlindo už priemenės durų ir pa- 
sislėpė. O tigrai pėdomis tiesiai į 

rūsį. Tuomet žmogelis greitai už- „Priėjo didelę aikštę — pelkę“ 
„trenkė geležines duris ir stipriai Vaikščioja po aikštę ir galvoja, 
uždarė. kas čia daryti. Staiga išgirdo baisų 

Taip laimingai apsidirbęs su  ūžesį ir kriokimą. Atsigrįžta—trys 
tigrais,  nusiskubino  sukalbėton  stipriausieji liūtai! 
vieton. Atvykęs rado karalių be- Bėga tiesiai ant jo! Nebežino- 
laukiant. damas, kaip besigelbėti, puolė į pel- 


— Kaip, mano  mielasai?—pa- 
klausė karalius.—Ar išgelbėjai ma- 
no šilą nuo šitų baisuolių. 

— Išgelbėti išgelbėjau, tik jų 
neužmušiau, nes man labai jų pa- 
gailo, tokie gražūs žvėreliai. Taigi 
ėmiau ir uždariau juos į rūsį miš- 
ko trobelėj; jeigu šviesiausias ka- 
ralius panorėtų, tai aš juos galė- 
čiau parodyti. 

— Tegu juos dievai, — pamo- 
jo karalius ranka, — tegu jie ten 
sėdi, tegu padvesia. 

Karalius, parsivežęs mūsų stip- 
ruolį, dar iškilmingiau ir širdin- 
giau vaišino jį per tris dienas, o 
ketvirtą dieną sako: 

— Mano, mielasai, turiu prie 
tavęs dar vieną prašymą ir tai kur 
kas didžiausią. Turiu trečią, dar di- 
desnį, dar turtingesni šilą, bet jame 
gyvena trys baisiausi liūtai. Jie 
kiekvieną sudrasko, kas išdrįsta 
šilan įeiti Būk toks malonus ir 
nukankink juos. Jei išpildysi mano 
prašymą, atiduosiu tau pusę mano 
karalystės ir savo dukterį, o jei 
ne, galvą liepsiu nukirsti. 


Ir nuvežęs paleido žmogelį į 
trečią šilą. 
— Pirmą ir antrą kartą man 


pasisekė, — mano žmogelis, ei- 
damas per šilą, — dabar nebeturiu 
vilties gyvas išlikti. 


kẹ, kol beveik visai įklimpo. O 
liūtai paskui jį, kriokdami, šniok- 
šdami, rėkdami. Pet juo toliau bė- 
go, juo giliau balon klimpo. Ga- 
lop taip įklimpo, kad nebegali nei 
pirmyn, nei atgal eiti. Tuomet žmo- 
gelis išsikopė iš pelkės, priėjo: 
prie įklimpusių liūtų ir nukapojo- 
jiems galvas. 

Atėjęs į sukalbėtą vietą, rado- 
karalių su savo dvariškiais nekan- 
triai belaukiant. 

— Kaip pavyko? — klausia ka-- 
ralius? 

— A kaip! — atsakė žmogelis: 
ramiai, — nukapojau biaurybėms 
galvas ir sumečiau juos pelkėn. 

Karaliaus džiaugsmas buvo ne- 
apsakomas. 

Iškilmingai parsivežė savo gera- 
darį namo. Liepė apgarsinti jį visoj 
karalystėj savo žentu ir įpėdiniu. 
Paskiau surengė karališkas vestu-- 
ves ir suprašė daugybę kunigaik- 
ščių, ponų, O žmogelis. — savo se- 
nuosius kaimynus. Kadangi ir aš 
buvau jo kaimynas, tai taip pat 
patekau į karališkas vestuves. Visi“ 
gėrėm, valgėm, uliavojom. Visiems: 
buvo neapsakomas linksmumas. 

Bet linksmiausia buvo man ir vi- 
siems „stipruolio“ kaimynams. 


Surašė K. Tėma. ` 


——— 


Auga gražios gėlės 
Pievose, miškeliuos, 
Daug yra gražesnės 
Mūs šalies seselės. 


Gieda lakštutėlė, 
Jos balselis mainos, — 
Aukso aidu skamba 
Mūsų sesių dainos. 

K. Téma. 

Paukštelių kerštas 
(Pasaka) 


|l; 


Kadaise prie plataus vieškelio, 
Pamirškėje, buvo puikus vienkie- 
mis. Jame gyveno pavyzdingas, 
darbštus ir visų apylinkės gyvento- 
lų mylimas ūkininkas Kirlys su 
žmona ir vienatiniu sūnumi. 

Kasmet, atėjus puošniajam pa- 
Vasariui, didelis ir gražus Kirlių 
Sodas pasipuošdavo baltaisiais žie- 
deliais, o jame nuo ryto iki vėlaus 
Vakaro skambėjo paukštelių giesmi- 
ninkų balsai. 

Mažieji girių ir sodų čiulbonė- 
liai, kurie neišlekia į šiltus kraštus, 
rasdavo ten prieglaudą ir žiemos 
metu, kada šaltis ir sniegas, sukau- 
Stę juodąją žemelę, be pasigailėjimo 
juos kankina. Tuomet Kirlių sūne- 
lis berdavo jiems vieną kitą sauje- 
lę grūdų bei duonos trupinėlių. Be 
to, atėjus pavasariui, dirbdavo jis 
varnėnams namelius. Už tai ir pauk- 
Šteliai atsimokėdavo gerajam vai- 
keliui. Ištisą pavasarį ir vasarą 
saugojo jie nuo žalingųjų padarų 
sodą ir daržus, ir todėl kiekvieną 
rudenį Kirlių sodas buvo pilnas 
raudonšonių obuolėlių,  geltonšo- 
nių kriaušių ir slyvų. 

Taip bėgo dienos,- slinko me- 
tai. Kiekvieną paukštelį Kirlių šei- 
ma palydėdavo su džiaugsmu Bet 
štai atėjo ir liūdesio valandos. Su- 
laukęs senatvės, mirė gerasis ūki- 
ninkas Kirlys. Kiek vėliau pasimi- 
mirė ir jojo žmonelė. Pasilikęs vie- 
nas jųjų sūnus ilgai kankinosi, ne- 
betverdamas liūdesiu dėl mylimųjų 
tėvelių mirties. 

Kartą, išaušus skaisčiam pava- 
sario rytui, atskrido į Kirlių sodą 
gegutė ir graudžiai užkukavo. Na- 
šlaitis ilgai klausėsi gegutės balse- 
lio, pagaliau, nusibraukęs nuo skruo- 
Stų ašaras, prabilo: 


— Gegute raiboji, sesute myli- 
moji, pasakyk, kas man veikti, ką: 
daryti be tėvelių? 

Gegutė jam atsakė: 

— Neliūdėk, sūneli. Tu ne vie- 
nas esi be tėvelių. Daug yra na- 
šlaitėlių vargą vargstančių. Eik, O- 
pamatysi, kiek skursta mažųjų vai- 
kelių be savo. tikrųjų gėvelių. Eik,. 
nuramink juos, padėk jiems vargo- 


vargti, o tada sumažės tavasis. 
skausmas. 
II. 
Kirlių sūnus, išklausęs gegutės. 


balselio, pardavė savąjį ūkį nežinia 
iš kur atvykusiam žmogui ir iške-- 
liavo į platųjį pasaulį. 

Tasai žmogus buvo atvykęs iš 
toli su savo šeima, jis kalbėjosi ne- 
suprantama vietos gyventojams kal!-- 
ba. Jis buvo labai šykštus ir Žiau- 
rus, todėl ir praminė jį visi Pik- 
čiurna Jisai turėjo dvivamzdį šau-- | 
tuvą, su kuriuo eidavo į girią me-- 
džioti. Ten šaudė jis kiekvieną pa- 
sitaikiusį žvėrelį, kiekvieną mažą: 
paukštelį. 

Pikčiurnos vaikai taip pat ne- 
buvo geresni už savąjį tėvą. Jie 
be mažiausio pasigailėjimo draskė- 
paukščių lizdelius, mėtė akmenimis. 
pilkuosius žvirblelius, — buvo di- 
džiausi nekaltųjų paukštelių priešai.. 

Atejo ruduo. Vieni paukšteliai,. 
per vasarą užauginę savo vaike- 
lius, išlėkė su jais į šiltuosius kra- 


štus. Kiti pasiliko žiemoti savo- 
gimtoje šalelėje. : 
Buvo labai sunki žiema. Jau 


prieš Kalėdas prisnigo daug sniego, 
o šaltis be pertrukio spigino iki 
pat Velykų. 
Likusiems paukšteliams teko- 
daug kentėti nuo šalčio ir bado.. 
Kaip visuomet, taip ir šią žie-- 
mą, būreliai mažųjų paukštužėlių: 

atskrido į pažįstamąjį Kirlių vien- 
ikiemio sodą ir pakluonę, tikėda- 
miesi surasti čia šiokią tokią prie- 
'glaudą. Tačiau nebesurado varguo- 
lėliai to, kas buvo anksčiau. Pik- 
«čiurma ne tiktai, kad negelbėjo 
paukštelių nuo bado ir šalčio, bet 
šaudė kiekvieną pasirodžiusį jojo 
kieme bei sode. Be to, gaudė juos 
kilpomis ir statė įvairius spąstus 
nelaimingiesiems. Daug, ai daug 
žuvo tą žiemą nukaltųjų paukšte- 
Jių Pikčiurnos sodyboje! | 

Vėl atėjo pavasaris. Saulutė 
‘pakilo aukštai ir bėrė. savo auksi- 
nius spindulius, kuriais žadino iš 
gilaus žiemos miego kiekvieną 
gyvąją būtybę. Laukai ir pievos 
pasipuošė žaliu apdaru. Per žiemą 
tolimoje dausų šaly išsiilgę savo 
gimtinės sugrįžo į ją visi paukšte- 
liai. Vėl giriose suskambėjo lak- 
štingalų daina, vėl varnėnai, nu- 
tūpę prie savo gimtųjų namelių, 
švilpavo, reikšdami nepaprastą 
džiaugsmą juos suradę. Vieversė- 
Jiai, iškilę aukštai padangėje, savo 
«čyru-vyru džiaugėsi pavasario gro- 

žybe ir ragino visus pradėti laukų 
darbą. Ir ta juodoji varnelė, tupė- 
dama aukštai medžio viršūnėje, 
šaukė: art, art, art!.. 

Pikčiurnos sode nebebuvo nė 
vieno tų inkilėlių, kuriuos kadaise 
Kirlių sūnelis buvo parūpinęs var- 
nėnams. Juos visur negeri Pikčiur- 
nos vaikai išmėtė ir sudegino. Var- 
nėnai, neberadę savųjų namelių, 
skraidė nuo vieno sodo medelio 
prie kito ir, liūdnai švilpaudami, 
skundėsi padaryta jiems skriauda. 
Išgirdo Pikčiurna, išėjo iš trobos, 
šovė į didesnį varnėnų būrelį ir 
keletas jų nukrito po sena obelimi 
švino pervertomis širdelėmis. Tie, 
kurie išliko sveiki, greitai nulėkė į 
mišką ir daugiau jau iš ten nebe- 
grįžo į savo gimtąjį sodelį. Jų tar- 
pe buvo ir senasis varnėnas, to 
nelaimingojo būrelio vadas. Jis, 
patsai matęs ir patyręs piktojo 
žmogaus padarytąją jiems "skriau- 
dą, nutarė sušaukti visus paukšte- 
lius pasitarti, kaip atkeršyti žiau- 
riajam Pikčiurnai. 

(B. d.). 


Po ąžuolėliu 
(Dainelė) 


Ten, prie Vilniaus miesto, 

Po ąžuolėliu 

„Šoko sau Marytė 

„Su Antanėliu, 
Olia, lylia, lia-lia, 
Olia, lylia, lia, 
Šoko sau Marytė 
Su Antanėliu. 

„Prie to ąžuolėlio 

„Po lapu žaliu 

Grojo žiogužėlis 

-Savo smuikeliu, 


Olia, lylia; lia-lia, 
Olia, lylia, lia, 
Grojo žiogužėlis 
Savo smuikeliu. 
Eikš arčiau, žiogeli, 
Ir pagrok smagiai, 
„ Tai meš suktinėlį 
Šoksime vikriai, 
Olia, lylia, lia-lia, 
Olia, lylia, lia, 
Tai mes suktinėli 
Šoksime vikriai, 
2 K. Tėma. 


—— IM e — 

„ DU BAIKŠTUOLIAI 


Eina į namus Grigalius. 
Staiga žiūri: viduj kelio 
Kažkas pilkas betupjįs... 
— Kas čia būt? —galvoja jis. 


— Liūtas! gelbėkit! — sušuko 

Nesavu balsu. vyrukas. g i 

Čia ir kiškis — „liūtas“ šis — 
Strikt... tupi, dairos jis, | 


Atsargiai vyruks žingsniuoja 
Prie to — jam nėžinomojo, 
Žingsnis dar — ir, o dievai, 
Šiaušias jo galvoj plaukai! 


Kas jį vargšą. netikėtai 

Šitaip gąsdina šioj vietoj. | 
Ir... baikštuoliai abudu ||| 
Sprunk' kas sau, kiek tur spėkų.. 

VOASR P SEL NS 


Buvo dūda Vilniuj | 


Galulaukėj sustabdę keltavas, 
„sėdėjo du piemenėliai. Saulė, jų 
nugarėlėsna' įspindusi, riedino iš jų 
-stambius prakaito lašus. Lengvutis 
"vėjelis, kartkartėmis dūsterdamas, 
:kuteno juos maloniai ir gaivinančiai. 

Vienas  piemenėlių abiejosna 
+rankosna linų pluoštelius nusistvė- 
ręs, suko juos tarp laibučių pirštų 
“ir, mėtydamas vieną per kitą plo- 
mai susuktą lygų knatelį, stengėsi, 
kad jo vejamas botagas būtų juo 
"gražiausis, kad niekam kitam tokis 
nuvyti dar nebuvęs' pavykęs. 

Kitas žiūrėjo į iš pirmojo pirštų 
'beaugančią virvute aklai akis ibe- 
«des, nė nemirkterdamas. 

— Kada tai aš išmoksiu bota- 
"gus vyti... 

— Ne taip jau lengva. 

— Visą varliuotą kartą nuvijau, 
visi tada namiškiai iš jo išsijuokė. 
Tėtis pasakė dar: „Tau, Stasiuk, 
"tik varlės ganyti, ė ne botagai vy- 
ti! Tik tu man, July, — kreipėsi į 
vejantį — nuvyk šu mazgeliais. 

— Ė kodėl anksčiau nesakei? 

— Kam? 

— Linų daugiau 
"būti ilgesnės virvelės. 

— Šitų gal gana bus. 

— A, eik tu — gana. Dar kita 
"tiek reikia. 

— Tai šiandien nenuvysi? 

— Nuvyti galiu. Tik tu, kol 
*keltavos stovi, šok linų atnešti. 

Stasiukas pakilo ir smulkiais 
žingsneliais nukiūtino per laukus 
namų link. Juliukas tuo syk pasi- 
{Tiko kaip ir anksčiau susikuprinęs 
besėdėdamas, abiem rankom nežy- 
miai, bet greitomis, į šalis mojuo- 
damas. 


reikės. Turi 


* 


Prie trobų priėjęs Stasiukas bai- 
Tiai -dairinėjosi, ar kas nors nami- 
Škių dar nėra iš lauko pargrįžęs. 


Drebančia ranka atstūmė brauk- 
tuvę, kuria buvo iš vidaus prieme- 
nės durys užsklęstos, ir kvapą pri- 
laikydamas, lipo aplūžusiomis ko- 
pėčiomis į viršų. Paskutinį prėsme- 
li šokterėjo ir pora žingsnių, o jau 
buvo prie pilnos pintinės linų, prie 
pat stogo nuo kraklo nukabusios, 
betabaluojančios. Norėjo nukelti 
jau žemėn. Neįstengė. Pintinė jo 
jėgoms buvo dar per sunki. Todėl 
pasinėšėjo apirusį kibirą, apvertė 
jį viršun dugnu, maždaug ties kabo- 
jančia pintine bestatydamas. Ant 
pirštų galų pasistiebęs, stengdama- 
sis, kad jokios grįžtės nesutaršytų, 
išskyrė vieną ir išsitraukė iš+pinti- 
nės. Priėjo prie pašalio, pro kurį 
daugiau šviesos skverbėsi, ir sten- 
gėsi atskirti pradžioj vieną, po to 
dvi, dar po kurio laiko tris sauje- 
les. Linai, minkštučiai ir žvilgą lì- 
nai maloniai kuteno Stasiuko ran- 
keles ir širdelę. Jis jau dabar džiau- 
gėsi, kad turėsiąs tokį botagą, ko- 
kio joks apylinkės piemuo dar ne- 
turėjęs ir neturįs. 

Pagaliau, pro pašalį lėtai plum- 
pterėjo žemėn trys linų  saujelės. 
Pasigirdo sunkūs žingsniai, kimus 
kosterėjimas. Stasiukas, kvapo ne- 
tekęs, klausėsi, kas tai galėtų būti. 
Prisilenkęs ir pašaliu žvilgterėjęs 
pamatė, kaip tėtis, dar kartą koste- 
rėjęs, paėmė nuo žemės linų sauje- 
les, ir išgirdo, kaip pasakė: 

—- Katino prie lašinių esama... 

— Tai pakliuvau.. — patys žo- 
džiai išbėgo iš Stasiuko krūtinėlės. 

Bet nebuvo kas daro. Turėjo 
nuo aukšto lipti žemėn. Suraukęs 
kaktele, sunkiai mynė vieną po ki- 
to kopėčių prėsmelius. Norėjo kokiu 
nors būdu pabėgti. Bet... jau nebebu- 


. vo kaip. Vos paskutinį prėsmelį 
žergė, atsidarė plačiai priemenės 
durys ir tarp jų atsistojo liesas 


ūsėtas tėčio veidas: 


Nre 


— Ko tu dabar namie? 

— Pirštą numušiau... atėjau... 

— Linais pirštus raišiosi... 

Ir mikli rykštė apsivijo apie 
nuogas Staselio blauzdeles, raudo- 
ną sopanti rambą bepalikdama. 

taselis plonai sucypė, aptūpė nuo- 
gas kojas ir iš akių jam pasipylė 
ašaros. | 

— Eik pirkiom ir klaupkis! — 
isankančiai tarė tėtis. 


Staselis pakilo ir šnypsodamas, 
Vos įstengdamas ėjo į trobą. 

Besirenką pietų namiškiai juo- 
kėsi iš jo. O jis tylus, akeles į 
Vieną tašką įbedes, galvojo tik apie 
Viena: daugiau taip nedarysiąs. lė- 
jo motina. Staselis labiau pravirko. 

jinus tuos neši ir neši... “ „Ne—ne- 
nešu!“ É kas? Neneši dabar? 
— Buvo dūda Vilniuj, — juo- 


kėsi iš verkiančio Staselio vyres- 
nysai brolis. 

— Na, gana jau. Kelkis! — ta- 
rė tėtis. 


— Bučiuok tėčiui rankon ir sa- 
kyk, kad daugiau taip nedarysi, — 
paragino dar motina, | 


— Kur linai? | 

— Aš daugiau linų nenešiu. 

— Tai neturėsi botago. 

= Et... galas-jo: 

— Nepavyko? 

— Dabok, -- rodė rambą, apie 
abi blauzdeles besistengiantį apsi- 
vyti. 


et anoji, nors užjautė jį, užtarti — Sopa? 
tačiau nemėgino. — Taip. 
— Gerai, gerai tau, vaikeli. Tai — Kitą syk pavyks. Nebūk 
kitam sykiui būsi pamokytas. E tu kvailas. 
manęs vis neklausydavai. Ė tiek — Aš tėčiui pažadėjau dugiau 
kartų sakiau: „Kam tu, Stasiuk, taip nebzdaryti. r, 

Kakaryku! 


Kakaryku, ta-ta-tai! 
Stoviu ant tvoros aukštai. 
Aš esu drąsus gaidys, 
Kas mane bepabaidys? 


Skiauturaitė ant galvos 
Ir karoliai po barzdos, 
Uodega lenkta, plati, 
O sparnai margi, ilgi. 


Snapą, kojas ir nagus 
Aš turiu labai stiprius, 
Karžygys ašai smarkus, 
Nes turiu ir pentinus. 


K. Tėma, 

Draugai... 


ŽINELĖS 


Šklėriai 


Nuo 1937 m. spalių mėn. 30 d. 
mūsų (Kabelių) parapijoje pradėjo 
veikti Eucharistijos Karžygių sąjun- 
ga. Iki 1938 m. balandžio 18 d. 
mes, vaikai, buvome tik kandidatais. 
Per Velykas bažnyčioje iškilmingai 
buvome priimti į tikruosius narius. 
Tą dieną pirmą kartą nešėme ir 
savo vėliavą.. 

Kiekvienas mūsų parapijos so- 
džius turi atskirą kuopelę. Mūsų 
sodžiaus kuopelė vadinasi šv. Jur- 
gio kuopele. Į mūsų kuopelės val- 
dybą išrinkti: V. Krušas — pirminin- 
kas, A. Labonas — vicepirmininkas, 
S. Pačkauskas — sekretorius ir A. 
Valentukevičius — kasininkas. Kuo- 
pelė nutarė daryti susirinkimus kas 
antra savaitė. Per susirinkimus mes 
deklamuojame eiles ir skaitome pa- 
sakaitėles. 

Per visą gegužės mėn. mes tu- 
rėjome bendras pamaldas. Gegužės 
22 d. paminėjome Motinos Dieną. 


Leidėias atsakomasis redaktorius Liudvikas Cicėnas, 


Nr 6 


Mes labai džiaugiamės, sulaukę 
„Varpelio". Jį gavę, noriai visi skai- 
tome. Eucharistijos Karžygis 

ŽAIDIMAI 


Stok! 

Žaidėjų skaičius neribotas. Visi 
sustoja į didelį ratą. Išrenkamas 
vienas žaidėjas ir vedėjas. Žaidėjui 
užrišamos akys ir pastatomas rato 
viduryje. Vedėjas parodo pirštu į 
bet kurį vaiką, stovintį rate. Tas 
vaikas turi eiti labai tyliai į priešin- 
gą pusę. Jei žaidėjas jį išgirsta, 
ranka parodo į tą pusę ir surinka: 
Stok! Jei žaidėjas pataiko, vaikas 
turi sustoti. Dešimts kartų sušukus 
„Stok“,  suskaitoma, kiek žaidimo 
dalyvių „iššaudyta“. Laimi tas, ku- 
ris daugiausia „iššaudo“. 

Žaidimas reikalauja tylos ir pra- 
(ina gerai klausyti, 

OC T-STOSTDSCTODSCATODCT- © 


Vaikų šypsenos 


Kas jam patiko 


Tinginys buvo Jonukas, nenorėjo 
mokytis. Mokėjo tik gražiai pakal- 
bėti. Kartą paklausė mamytė, kuo 
jis norėtų būti, kai užaugsiąs. 

— Mokytoju, —atsakė Jonelis. 

— Ar tau patinka mokytojo 
darbas? —vėl paklausė motutė. 

— O ne! —greitai atsakė Jonelis. 
— Man patinka vasaros atostogos. 


Negeras 


Antanukas įspėja Kazelį, kad ne- 
pasitikėtų Jurgiuku. Jis jam sako: 

— Negeras Jurgiukas, su juo 
nereikia žaisti. 

— Kodėl? — klausia nustebęs 
Kazelis, 

— Jis man prieš sekmadienį pa- 
skolino plunksną ir dabar reikalauja, 


"kad jam grąžinčiau skolą, — paaiš- 


kino Antanukas. 
Vilnius „RUCH“ spaustuvė 


